ועדת העבודה, הרווחה והבריאות, כנסת 18, פרוטוקול מספר 609, 2012-01-09 10:40

אריה אלדד: בוקר טוב.

אריה אלדד: אני מתכבד לפתוח את ישיבת ועדת העבודה, הרווחה והבריאות.

אריה אלדד: אנחנו דנים הבוקר בהכנה לקריאה שנייה ושלישית בהצעת חוק לתיקון פקודת הרוקחים (מס' 22) (בחינות רישוי ברוקחות), התשע"ב-2011.

אריה אלדד: גילוי נאות, זה חוק שאני הצעתי.

אריה אלדד: נקרא את החוק ואני מציע שעל כל סעיף, אם יהיו הערות או הסתייגויות, הן יועלו תוך כדי קריאה.

שמרית שקד גיטלין: הצעת חוק לתיקון פקודת הרוקחים (מס' 22) (בחינת רישוי ברוקחות), התשע"ב-2011.

שמרית שקד גיטלין: 1.

שמרית שקד גיטלין: תיקון סעיף 3 בפקודת הרוקחים (נוסח חדש), התשמ"א-1981 (להלן – הפקודה), בסעיף 3, האמור בו יסומן "(א)" ואחריו יבוא: "(ב) לפני מתן הרישיון יידרש המבקש בבחינת רישוי שקבע המנהל".

שמרית שקד גיטלין: הסעיף הזה קובע כי תנאי למתן הרישיון, תהיה חובה לעמוד בבחינת רישוי ממשלתית.

שמרית שקד גיטלין: 2.

שמרית שקד גיטלין: תיקון סעיף 4 בסעיף 4 לפקודה, בסופו יבוא "ועל בחינת הרישוי לפי סעיף 3".

שמרית שקד גיטלין: סעיף 4 לחוק קובע ש"לפני מתן הרישיון רשאי המנהל לדרוש כי המבקש יעמוד בבחינה נוספת על כל בחינה שעמד בה לשם קבלת הדיפלומה ברוקחות".

שמרית שקד גיטלין: כאן יש תיקון שמבה

שמרית שקד גיטלין: יר שהבחינה הנוספת יכולה להיות גם בנוסף לבחינת הרישוי.

שמרית שקד גיטלין: 3.

שמרית שקד גיטלין: תיקון סעיף 62 בסעיף 62(4) לפקודה, אחרי "לעוזרי רוקח" יבוא "ולרוקח".

שמרית שקד גיטלין: 4.

שמרית שקד גיטלין: תיקון סעיף 66 בסעיף 66(א)(7) לפקודה, במקום "סעיפים 4" יבוא "סעיפים 3 ו-4".

שמרית שקד גיטלין: זאת הסמכה לקבוע תקנות לעניין בחינות וגם לעניין אגרות.

שמרית שקד גיטלין: 5.

שמרית שקד גיטלין: תחילה תחילתו של חוק זה ביום י"ז בכסלו התשע"ג (1 בדצמבר 2012).

שמרית שקד גיטלין: כאן אנחנו מציעים תיקון, דחייה בחודש.

שמרית שקד גיטלין: אני רוצה להסביר מה הנחה אותנו בתהליך קביעת תאריך התחולה וכמובן אם למישהו יש הערות, הן על הנתונים ששימשו אותנו והן על הסקת המסקנות, נשמח לשמוע.

שמרית שקד גיטלין: הנתונים שקיבלנו ממשרד הבריאות היו שמחזור אחד אמור לסיים באוקטובר ומחזור שני אמור לסיים ביוני.

שמרית שקד גיטלין: לפיכך חשבנו שהמועד הנכון יהיה ינואר 2013 ואז אנחנו נאפשר לשני המחזורים שהיום נמצאים בשנה האחרונה לסיים פלוס זה שיהיו להם כמה חודשים אפשרות להגיש את הבקשות למנהל.

שמרית שקד גיטלין: מי שיגיש את הבקשה לאחר 1 בינואר 2013, הוא כבר יחויב בבחינה.

אריה אלדד: בסדר.

אריה אלדד: ינואר 2013.

שמרית שקד גיטלין: 1 בינואר 2013, לגבי מי שהגיש בקשות לרישיון אחרי המועד.

אביטל וינר: להוסיף שזה גם בהתחשב בתקופת התארגנות שמשרד הבריאות חייב כדי לבצע את הבחינה.

עופרה בן אפרים: שמי עופרה בן אפרים ואני סטודנטית לרוקחות באוניברסיטה העברית.

עופרה בן אפרים: המחזור האחרון הוא בבאר-שבע ובירושלים.

אריה אלדד: הם יהיו פטורים מהבחינה.

עופרה בן אפרים: בשני המוסדות.

אריה אלדד: נכון.

עופרה בן אפרים: זה פוטר רק את שני המחזורים האחרונים?

אריה אלדד: כן.

אריה אלדד: האפשרות קיימת, אנחנו יכולים להחליט שאנחנו בכלל מוותרים על החוק או שכל מי שנמצא היום בצינור, לא ייבחן.

אריה אלדד: אנחנו חשבנו שזאת איזושהי החלטה מאוזנת בין הרצון לקבוע בחינה שהיא בחינה לכל הבוגרים בארץ ובחוץ לארץ והיא בחינה אחידה, לבין הרצון שלא לשנות תוך כדי המשחק את הכללים של אלה שממש עומדים עכשיו לסיים.

אריה אלדד: לכן קבענו שנה.

עופרה בן אפרים: אני פשוט תוהה לגבי מי שהיום בשנה השלישית ללימודים שלו, גם הוא בעצם עבר כברת דרך בלימודים.

אריה אלדד: כברת דרך, זה עניין יחסי.

אריה אלדד: אחד יגיד שנה ראשונה ואחד יגיד החודש האחרון של השנה שיש לו זמן להתארגן לבחינה.

אריה אלדד: כל חוק בהיבט הזה הוא שרירותי ולכן קבענו אלה שנמצאים בשנה האחרונה, שכבר נמצאים לקראת סוף לימודיהם, הם יהיו פטורים מהבחינה.

אריה אלדד: אני חושב שאנשים מבינים שאם הם רוצים להתבטא, הם יכולים להרים את ידם ולבקש את רשות הדיבור.

אריה אלדד: אני חושב שאני אעלה את הצעת החוק לסוג של הצבעה מביכה במקצת כי אני כנראה אתמוך בחוק במתכונתו.

אריה אלדד: בעד אישור הצעת החוק – פה אחד הצעת החוק אושרה אני בעד החוק.

אריה אלדד: אושר פה אחד.

אריה אלדד: תודה רבה.

אריה אלדד: הישיבה נעולה.